Қазақстанда оқу құралдарының бағасы өсті
DATE: 12:40, 12 Қыркүйек 2018 | GMT +5
TITLE: Қазақстанда оқу құралдарының бағасы өсті
URL: https://kaz.inform.kz/news/kazakstanda-oku-kuraldarynyn-bagasy-osti_a3389028/
META: DATE: 12:40, 12 Қыркүйек 2018 | GMT +5
TOTAL WORDS: 123
AUTHOR(S):
TEXT: I жартыжылдықта баспа қызметтері 20, 7 млрд теңгені құрады. Бұл көрсеткіш өткен жылдың сәйкес мерзімімен салыстырғанда 4, 6 пайызға жоғары. Баспаханалардың басым көпшілігі газет, журнал және тағы да басқа мерзімді басылымдар мен кітаптарды шығарумен айналысады. Қыркүйектегі жағдайға сәйкес, бір жыл ішінде оқу-анықтамалық құралдар сатылым нүктелерінде 6, 4%, яғни ҚР бойынша орта есеппен 1, 3 мың теңгеге қымбаттаған. ҚР Білім және ғылым министрлігінің мәліметінше, 2018-2019 оқу жылында мемлекет бойынша 3-ші, 6-шы және 8-ші сыныптар үшін 12 млн теңгеге мазмұны жаңартылған кітаптар сатып алынған. Бұл сыныптарда білім алатын оқушылардың саны 906 мыңға жеткен. Республика бойынша баспаханалардан орта есеппен 98, 2% оқулық пен оқу-әдістемелік құралдар жөнелтілген, өңірлерге 92, 5 % жіберілді. Жамбыл, Түркістан, Батыс Қазақстан, Қарағанды, Солтүстік Қазақстан облыстары мен Шымкент қаласында оқулық 100 % жеткізілген
